**ΚΟΙΝΩΦΕΛΗΣ ΕΠΙΧΕΙΡΗΣΗ ΑΔΑ ΠΛΗΡΟΥΣ : Ω5ΥΝΩΡΡ-9Η3**

**ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ Κρανίδι, 6 /12/2022**

**ΔΗΜΟΥ ΕΡΜΙΟΝΙΔΑΣ Αριθμ. πρωτ: 371**

**Α Ν Α Κ Ο Ι Ν Ω Σ Η**

**Για την πρόσληψη2 ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού Δικαίου Ορισμένου Χρόνου, για τα Προγράμματα Άθλησης για Όλους περιόδου 2022-2023.**

**ΕΧΟΝΤΑΣ ΥΠΟΨΗ**

1. Τις διατάξεις του άρθρου 9 του Ν. 4057/2012 «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (ΦΕΚ54/Α/2012).
2. Την ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020Υπουργική Απόφαση (ΦΕΚ 461/Β΄/14.2.2020) «Έγκριση Οργανωτικού Πλαισίου Προγραμμάτων και Εκδηλώσεων Άθλησης για Όλους»
3. Την υπ’αριθμ. 526568/7-11-2022 ΚΥΑ που αφορά στην έγκριση Κατανομής Θέσεων για την πρόσληψη Πτυχιούχων Φυσικής Αγωγής (Π.Φ.Α.)την περίοδο 2022-2023. (ΦΕΚ 5696/Β’).
4. Τον υπ’ αριθμ. «Ο67Ζ» κωδικό πιστοποίησης καταλληλόλητας υλοποίησης ΠΑγΟ και ΕΑγΟσύμφωνα με το υπ’ αριθμ. 131205/05-04-2022 έγγραφο της Γ.Γ.Α.
5. Την υπ΄αριθμ. 20/2022 Α.Δ.Σ. της Κοινωφελούς Επιχείρησης Αθλητισμού & Περιβάλλοντος του Δήμου Ερμιονίδας «Προγραμματισμός προσλήψεων πτυχιούχων Φυσικής Αγωγής για την υλοποίηση του Προγράμματος «Άθληση για Όλους » περιόδου 2022-2023».
6. Την υπ’ αριθ.29/2022 Απόφαση της Κοινωφελούς Επιχείρηση Αθλητισμού & Περιβάλλοντος του Δήμου Ερμιονίδας για τον προγραμματισμό πρόσληψης Πτυχιούχων Φυσικής Αγωγής για την υλοποίηση προγραμμάτων Άθλησης για όλους περιόδου 2022-2023.
7. Τον Ν. 3463/2006 άρθρο 258.
8. Το ΦΕΚ 680/28-4-2011 ΤΕΥΧΟΣ Β.

**Ανακοινώνει**

**Την πρόσληψη, 2 ατόμων, Πτυχιούχων Φυσικής Αγωγής, με σύμβαση εργασίας ιδιωτικού δικαίου ορισμένου χρόνου, συνολικής διάρκειας από την υπογραφή της Σύμβαση έως 31/5/2023, με ωριαία αποζημίωση, για την υλοποίηση των Προγραμμάτων «Άθλησης για Όλους» περιόδου 2022-2023.**

|  |  |  |
| --- | --- | --- |
| **ΚΩΔΙΚΟΣΘΕΣΗΣ** | **ΕΙΔΙΚΟΤΗΤΑ** | **ΑΡΙΘΜΟΣ** |
| 201 | Πτυχιούχο Φυσικής Αγωγής – Ανεξαρτήτου ειδικότητας. | 2 |

Οι ενδιαφερόμενοι πρέπει να υποβάλλουν αίτηση (εντός δέκα εργάσιμες ημερών από την τελευταία ημέρα δημοσίευσης της παρούσας στον τοπικό τύπο), στα γραφεία της Κοινωφελούς Επιχείρησης Αθλητισμού και Περιβάλλοντος του Δήμου Ερμιονίδας Μ. Μερκούρη 11 Κρανίδι 21300 ή ηλεκτρονικά στο e-mail: keapde2011@yahoo.gr.Πληροφορίες στο τηλ. 2754360001-2754360030

**Απαραίτητα δικαιολογητικά:**

Οι ενδιαφερόμενοι μαζί με την αίτησή τους πρέπει να υποβάλλουν υποχρεωτικώς τα κάτωθι δικαιολογητικά, όπως αυτά αναγράφονται στο άρθρο 7, παρ. 7.2 του ισχύοντος Ο.Π.:

1. Βιογραφικό σημείωμα που να αναφέρεται στην προϋπηρεσία στα προγράμματα, στην επιμόρφωση μέσω σεμιναρίων, στην απόκτηση άλλου πτυχίου ή μεταπτυχιακού τίτλου ή ειδικότητας κ.λπ.
2. Υπεύθυνη δήλωση του Ν.1599/1986 ότι τα στοιχεία που αναφέρονται στην αίτηση και στο βιογραφικό σημείωμα είναι αληθή.
3. Φωτοτυπία πτυχίου Φυσικής Αγωγής, ειδικότητας, μεταπτυχιακού τίτλου ή διδακτορικού διπλώματος ή ισότιμου τίτλου σπουδών της αλλοδαπής αναγνωρισμένου στην Ελλάδα.
4. Φωτοτυπία της αστυνομικής ταυτότητας.
5. Πιστοποιητικό οικογενειακής κατάστασης.
6. Βεβαίωση του ΟΑΕΔ ότι είναι άνεργος.
7. Έγγραφα που αποδεικνύουν προϋπηρεσία, όπως: Βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (μισθολογικές καταστάσεις Ι.Κ.Α. ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών, κ.λπ.) ή πιστοποιητικά προϋπηρεσίας θεωρημένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σημείωμα και τα οποία αποτέλεσαν κριτήριο επιλογής.
8. Έγγραφα που αποδεικνύουν την ιδιότητα του πολυτέκνου ή του γονέα μονογονεϊκής οικογένειας σύμφωνα με την ισχύουσα νομοθεσία (όπου απαιτούνται ή υφίστανται).

**ΕΠΙΣΗΜΑΝΣΗ :ΤΟ ΠΛΗΡΕΣ ΚΕΙΜΕΝΟ ΤΗΣ ΑΝΑΚΟΙΝΩΣΗΣ ΕΧΕΙ ΑΝΑΡΤΗΘΕΙ ΣΤΗ ΔΙΑΥΓΕΙΑ ΜΕ ΑΔΑ: Ω5ΥΝΩΡΡ-9Η3.**

**Ο Πρόεδρος**

**Τσεγκής Γεώργιος**